تشارلز بهلر

300px|left|thumb|فندق و كازينو سان ستيفانو فى أوائل القرن العشرين
تشارلز بهلر (1868 - 1937) Charles Baehler رجل اعمال سويسرى الجنسيه ومؤسس وصاحب سلسة فنادق وعقارات فى مدينة القاهره صاحب أشهر ممر وعمارة وفندق، فى وسط البلد ارتبط اسمه بتاريخ القاهرة الحضارى.

 عمارة بهلر 
فى وسط القاهرة يقف مبنى ضخم يتوسط ميدان طلعت حرب «سليمان باشا سابقا»، مبنى على طراز الآرت ديكو، هو من آخر إبداعات بهلر 1927-1929، و هو من تصميم المعمارى الفرنساوى ليو نافليان، ده المبنى الفاخر كان حل محل فندق «سافوي» وملحقاته.

كان فندق «سافوي» ولفترة طويلة واحد من أهم أماكن إدارة الأعمال آو الإقامة فى القاهرة، فالمكاتب التمثيلية للشركات البريطانية كانت بده المبنى، وحتى القيادة المركزية للجيش البريطانى خلال الحرب العالمية الأولى كانت موجودة به.

فى سنة 1924 قرر المالك الجديد لفندق سافوي، تشارلز بهلر، هدم الاوتيل وملحقاته ليمهد الطريق لمبنى ضخم يجسد المعنى الحقيقى للبناء العصري.

 عن بهلر 
 اتولد فى 10 يونيه 1868 فى سويسرا.
 فى 21 اكتوبر 1885 وصللالقاهرة.
 سنة 1904 بقا يملك حصة الأغلبية فى شركة الفنادق المصرية المحدودة اللى اتأسست فى 1897.
 سنة 1906 انشأ شركة صعيد مصر للفنادق المحدودة واللى ابتدت بخمسة فنادق فى الأقصر و أسوان، و كان من ضمنها فندق «ونتر بالاس» اللى بناه بهلر، وفندق «كتاركت».
 سنة 1907، أنشأ شركة الكهرباء والطاقة اللى كانت تغذى فندق شيبرد والأحياء المحيطة بـ2500 حصان من الطاقة الكهربائية.
 سنة 1908 اشترى أراض إضافية فى جزيرة بولاق اللى تحولتلحى الزمالك.
 سنة 1910 بقا المالك المسيطر على حصص فندق سميراميس.
 سنة 1925، وافقت هيئه الفنادق المصرية على إدارته لممتلكات شركة الفنادق الكبرى «مجموعة Nungovitch سابقا»، ولمدة 25 سنه، واللى تضم «فندق كونتننتال و فندق مينا هاوس، و فندق سان ستيفانو وحلوان»، و بقا بهلر هو المسيطر على معظم الفنادق الرائدة فى مصر بمجموع 4000 سرير.
 سنين 1927-1929 انشأ بهلر مبنيين فى الزمالك، وعمارة بهلر فى وسط القاهرة، اللى بقت دلوقتى ملكا لشركات التأمين.
 سنين 1928-1929 اتفتح فندق متر وبوليتان - بقا كوزموبوليتان- فى شارع قصر النيل.
 سنة 1929 بناء فندق الملك داود فى القدس.
 سنة 1933، وما بعده انشأ كأس بهلر-رينهارت للتحدى على ملاعب التنس فى القاهرة والإسكندرية للسويسريين المقيمين فى مصر.
 عاش بهلر فى فيلا الساحة الحمراء فى شارع حسن صبرى «الجبلايه سابقا»، بعدين نقل لفيلا «لوتس» رقم 20 شارع دار الشفا بجاردن سيتي، واللى هدمت بشكل غير قانونى فى سنة 1996 واللى اتسبب فى فصل نائب محافظ القاهرة ساعتها .
 ماكانش هناك مبنى بحجم عمارة بهلر فى وسط القاهرة ساعتها .
 عمارة بهلر تتكون من 6 مبان شبه منفصلة، ولكل منها مدخل خاص، وبها نحو 130 شقة فاخرة، والبعض منها مكاتب تجارية، أما الدور الأرضى فقد قسمل72 محل مستقل على الطراز الباريسي.
 كان ممر بهلر عامر باحسن محلات الملابس الرجالى والحريمى من احسن الماركات العالمية وصالات عرض اللوحات الفنية لكبار الفنانين.
 كان تشارلز بهلر هو المالك لفندق قصر الجزيرة «فندق ماريوت دلوقتى »، و فضل شراء المزيد من الأراضى الزراعية فى جزيرة بولاق «الزمالك»، واللى مكنه من تكوين شركة تنمية عمرانية.
 فى مدخل الزمالك لازال فيه مبنى بهلر، واللى بنى فى مطلع ده القرن على أرض استقطعت من الحدائق البالخصوص بالخديو السابق متميز بالزخارف المستوحاة من المبانى الأوروبية.
 توفى تشارلز بهلر من مضاعفات عمليه الزائدة الدودية فى لوزان بسويسرا.
 ممر بهلر 

هو ممر تجارى مشهور بيوصل بين شارعى طلعت حرب (اللى كان اسمه شارع سليمان باشا) وقصر النيل يحمل آثار الفخامة القديمة والعز البائد, اتسمى الممر بالاسم ده نسبة لتشارلز بهلر اللى كان يمتلك فندق سافوى واللى كان بيطل على ميدان سليمان باشا( طلعت حرب) حاليا, فقرر هدمه ليقوم ببناء مبنى سكنى وتجارى عملاق واختار مهندس فرنساوى لتصميمه, احتوى المبنى الجديد على العشرات من الشقق السكنية الفاخرة والمحلات التجارية باريسية الطراز وضم كمان ممر تجارى سماه ممر بهلر به محلات راقية تقدم أحدث صيحات الموضة العالمية ومعارض فنية تعرض أعمال كبار الفنانين و كان الممر نسخة مصغرة من شارع( رو دى ريفولى) التجارى الشهير فى باريس, وبقى الممر حامل اسمه يردده الناس لكن أغلبهم لا يعرفو صاحبه.

تصنيف:مواليد 1868
تصنيف:وفيات 1937
تصنيف:سويسريين
تصنيف:معالم القاهرة
تصنيف:مبانى القاهرة